stanford-oval/wikipedia huggingface dataset:
Mustaselkäpuikkija
Elintavat

Mustaselkäpuikkija elää yksin tai pareittain. Se liikkuu vain yöllä ja kulkee enimmäkseen vakituisesti käyttämiään polkuja pitkin. Polut kulkevat usein niin tiheän kasvillisuuden läpi, että ne näyttävät enemmän tunneleilta kuin poluilta. Päivällä mustaselkäpuikkija lepää yleensä ontossa puussa, kaatuneen puunrungon alla tai tiheän kasvillisuuden seassa.
Tärkeimmät lajia saalistavat pedot ihmisen lisäksi ovat leopardi, pienet kissaeläimet, sivettieläimet, kotkat, suuret pöllöt, pytonit, krokotiilit ja varaanit.
Vaikka mustaselkäpuikkija on pääosin kasvinsyöjä, sen tiedetään tappavan ja syövän myös pikkueläimiä, etenkin pikkulintuja. Ravinto koostuu suurimmaksi osaksi hedelmistä, kuten villeistä mangoista ja leipäpuun hedelmistä. Se syö myös lehtiä, versoja, silmuja, ruohoja, munia ja satunnaisesti raatoja.
Mustaselkäpuikkijan kantoajan arvellaan kestävän noin 8,5–9 kuukautta. Naaras synnyttää yhden, harvoin kaksi vasaa. Vasa pysyttelee ensimmäiset elinviikkonsa kasvillisuuden kätköissä ja viettää emonsa kanssa hyvin vähän aikaa. Emo imettää sitä viiden kuukauden ajan. Mustaselkäpuikkijanaaraasta tulee sukukypsä 9–12 kuukauden ja uroksesta 12–18 kuukauden ikäisenä. Elinikä voi olla jopa 10–12 vuotta.
R U Still Down? (Remember Me)

| R U Still Down? (Remember Me) 2Pac |
| --- | --- | --- |

Studioalbumin tiedot
 Äänitetty : 1993 - 1997
 Julkaistu: 25. marraskuuta 1997
 Formaatti: CD
 Tyylilaji: Rap, Hardcore rap   Thug rap, G-Funk
 Kesto: 102.40
 Levy-yhtiö: Amaru Entertainment   Jive Records
2Pacin muut julkaisut
| The Don Killuminati: The 7 Day Theory 1996 | R U Still Down? (Remember Me) 1997 | Greatest Hits 1998 |
R U Still Down? (Remember Me) on ensimmäinen Tupac Shakurin albumi, jonka kokoamisessa Tupac ei enää ollut mukana, ja samalla toinen albumi, joka julkaistiin hänen kuolemansa jälkeen. Albumi julkaistiin marraskuussa 1997 Amaru Entertainmentin kautta. Kokonaan ennen julkaisematonta materiaalia sisältävän albumin kappaleet ajoittuvat Strictly 4 My N.I.G.G.A.Z... ja Thug Life Vol. 1 -albumien ajanjaksolle, myyden avausviikolla 549 000 kopiota ja saavuttaen nopeasti moninkertaista platinaa yltäen lopulta nelinkertaisen platinan myyntilukuihin. R U Still Down? (Remember Me) -tupla-cd on hänen äitinsä Afeni Shakurin perustaman Amaru Entertainmentin ensimmäinen julkaisu, toimien samalla lähtölaukauksena tuleville postuumialbumeille. Albumilta julkaistiin kaksi menestyssingleä: "Do for Love" ja "I Wonder If Heaven Got a Ghetto". Näistä kappaleista tehtiin myös musiikkivideot. Do for Love -single myi RIAA:n mukaan kultaa.
Kappaleluettelo > CD 1

| 0 | 1 | 2 | 3 | 4 |
| --- | --- | --- | --- | --- |

| # | Kappale | Vieraileva(t) artisti(t) | Tuottaja | Kesto |
| 1 | "Redemption (Intro)" |  | We Got Kidz & Ricky Rouse | 1:48 |
| 2 | "Open Fire" |  | Akshun | 2:52 |
| 3 | "R U Still Down? (Remember Me)" |  | Tony Pizarro | 4:07 |
| 4 | "Hellrazor" | Stretch & Val Young | QDIII | 4:15 |
| 5 | "Thug Style" |  | We Got Kidz | 4:16 |
| 6 | "Where Do We Go From Here (Interlude)" |  | 2Pac & Tony Pizarro | 4:21 |
| 7 | "I Wonder If Heaven Got A Ghetto" |  | Karlin & SoulShock | 4:21 |
| 8 | "Nothing To Lose" | TLC | 2Pac & Live Squad | 3:39 |
| 9 | "I'm Gettin' Money" |  | Mike Mosley | 3:32 |
| 10 | "Lie To Kick It" | Richie Rich | Warren G | 3:39 |
| 11 | "Fuck All Y'all" |  | We Got Kidz | 4:32 |
| 12 | "Let Them Thangs Go" |  | We Got Kidz | 3:33 |
| 13 | "Definition Of A Thug Nigga" |  | Warren G | 4:09 |
Kappaleluettelo > CD 2

| 0 | 1 | 2 | 3 | 4 |
| --- | --- | --- | --- | --- |

| # | Kappale | Vieraileva(t) artisti(t) | Tuottaja | Kesto |
| 1 | "Ready 4 Whatever" | Big Syke | Johnny "J" | 4:05 |
| 2 | "When I Get Free" |  | We Got Kidz | 4:46 |
| 3 | "Hold On Be Strong" |  | Choo | 4:11 |
| 4 | "I'm Losin' It" | Big Syke & Spice 1 | Tony Pizarro | 3:55 |
| 5 | "Fake Ass Bitches" |  | Johnny "J" | 3:10 |
| 6 | "Do For Love" | Eric Williams of Blackstreet | Karlin & SoulShock | 4:42 |
| 7 | "Enemies With Me" | Dramacydal | We Got Kidz | 4:15 |
| 8 | "Nothin' But Love" |  | 2Pac & DJ Daryl | 4:17 |
| 9 | "16 On Death Row" |  | 2Pac | 5:42 |
| 10 | "I Wonder If Heaven Got A Ghetto (Hip-Hop Version)" |  | Karlin & SoulShock | 4:40 |
| 11 | "When I Get Free II" |  | Chris Rosser | 3:22 |
| 12 | "Black Starry Night (Interlude)" |  | DJ Daryl | 0:48 |
| 13 | "Only Fear Of Death" |  | Live Squad | 5:09 |
Samplet

Open Fire
"100 Miles And Runnin" by N.W.A
R U Still Down? (Remember Me)
"He's A Fly Guy" by Curtis Mayfield
Where Do We Go From Here (Interlude)
"May The Force Be With You" by Bootsy's Rubber Band
I Wonder If Heaven Got A Ghetto
"The Two Of Us" by Cameo
"Do It Roger" by Roger Troutman
Lie To Kick It
"Haboglabotribin'" by Bernard Wright
"Funky Drummer" by James Brown
"G'z & Hustlas" by Snoop Dogg
Fuck All Y'all
"Street Life" by Rick James
Let Them Thangs Go
"Flashlight" by Parliament
"Ambitionz Az A Ridah" by 2Pac
Definition Of A Thug Nigga
"Brothers Gonna Work It Out" by Willie Hutch
"Wind Parade" by Donald Byrd
Ready 4 Whatever
"1980" by Gil Scott-Heron & Brian Jackson
Hold On Be Strong
"I'll Write A Song For You" by Earth, Wind & Fire
Do For Love
"What You Won't Do For Love" by Bobby Caldwell
"Y?(Be Like That) (Jay Dee Remix)" by The Pharcyde
Enemies With Me
"The Nigga Ya Love To Hate" by Ice Cube
Nothin But Love
"Everready Man" by Lakeside
I Wonder If Heaven Got A Ghetto (Hip-Hop Version)
"The Two Of Us" by Cameo
"Do It Roger" by Roger Troutman
When I Get Free II
"Synthetic Substitution" by Melvin Bliss
"Concerto For Jazz/Rock Orchestra (Pt II)" by Stanley Clarke
Black Starry Night (Interlude)
"Do It Roger" by Roger Troutman
Käyttämättömän kappaleet

"Scared Straight (Mike Mosley Remix)"
"Wonder If Heaven Got A Ghetto (Mike Mosley Remix)"
"Thugz Get Lonely Too (mukana Tech N9ne)
Albumin listasijoitukset

| Lista | Listasijoitus |
| --- | --- |
Australian Charts: #50
Austrian Charts: #23
Billboard 200: #2
Canadian Charts: #12
Deutsch Charts: #25
Dutch Charts: #29
French Charts: #52
New Zealand Charts: #20
Top R&B/Hip Hop Albums: #1
Swedish Chart: #41
UK Albums Chart: #44
Albumin singlet

| Kansikuva | Single tiedot |
| --- | --- |
: "I Wonder If Heaven Got a Ghetto" Julkaistu: 1997  B-puoli:-
: "Do For Love" Julkaistu: 1997  B-puoli:-

Tupac Shakur
| --- | --- |
Studioalbumit:   2Pacalypse Now (1991)  Strictly 4 My N.I.G.G.A.Z... (1993)  Thug Life Vol. 1 (1994)  Me Against the World (1995)  All Eyez on Me (1996)  The Don Killuminati: The 7 Day Theory (1996) 
Postuumit albumit:   R U Still Down? (Remember Me) (1997)  Still I Rise (1999)  Until the End of Time (2001)  Better Dayz (2002)  Loyal to the Game (2004)  Pac's Life (2006)  Beginnings: The Lost Tapes 1988-1991 (2007)  The Lost Scriptures (2009) 
Kokoelmat:   Greatest Hits (1998)  The Rose that Grew from Concrete (2000)  Nu-Mixx Klazzics (2003)  The Rose, Vol. 2 (2005)  Nu-Mixx Klazzics Vol. 2: Evolution - Duets & Remixes (2007)  Best of 2Pac Part 1: Thug (2007)  Best of 2Pac Part 2: Life (2007) 
Livealbumit:   2Pac Live (2004)  Live at the House of Blues (2006) 
Soundtrackit:   Poetic Justice (1993)  Above the Rim (1994)   Gridlock'd (1997)  Gang Releated (1997)  Tupac: Resurrection (2003)  Live 2 Tell (2009)
Myrkyttäjä

Myrkyttäjä on ammattimaisesti toimiva, toisten ihmisten myrkyttämiseen tappamistarkoituksessa erikoistunut henkilö. Käsitteellä viitataan erityisesti antiikin Roomassa, keskiajan ja renessanssiajan Italiassa sekä renessanssiajan Ranskassa toimineita myrkyttäjiä. Vaikka myrkyttäminen on ollut aikojen kuluessa varsin yleistä ja tekijöitä todennäköisesti huomattavan paljon, vain muutamat heistä ovat jääneet historiankirjoihin.
Usein myrkyttäjät olivat saaneet koulutuksen tehtäväänsä, kuten keisari Neron hovissa ja Venetsian myrkyttäjien koulussa, osa oli itseoppineita, kuten sisilialaislähtöinen Giulia Tofana. Myrkyttäjien koulutusta ja toimintaa sponsoroivat usein valtaapitävät tahot, jotka hankkiutuivat eroon ei-toivotuista henkilöistä.
Antiikin Rooma

Ajanlaskun alkupuolella myrkyttämisestä tuli tiettävästi ensimmäistä kertaa ammatti. Käytännössä tämä tarkoitti sitä, että vähällä vaivalla saatettiin palkata myrkyttäjä valmistamaan kuolettava annos viholliselle tai kilpailijalle.
Ensimmäinen historiankirjoitusten tuntema myrkyttäjä oli roomalainen Locusta, joka avusti Julia Agrippinaa murhaamaan miehensä Claudiuksen. Locusta valmisti myrkkyannoksia myös keisari Neron käskystä, jolla murhattiin muun muassa Britannicus, Neron velipuoli. Nero valitsi Locustan neuvonantajakseen myrkytysasioissa. Hän perusti myrkyttäjien koulun ja asetti Locustan johtamaan sitä. Koulun tarkoituksena oli suunnitella myrkyttämisiä sekä estää keisari Neroon kohdistuvia myrkytysyrityksiä.
Locustan lisäksi Roomassa tunnettiin kaksi muuta merkittävää naismyrkyttäjää. Runoilija Horatius kertoo Canidiasta, kuuluisasta roomalaisesta myrkyttäjästä, joka suosi myrkkynä myrkkykatkoa. Tacitus kertoo kolmannesta myrkyttäjästä, Martinasta. Hän yhdisti Martinan keisari Tiberiuksen veljenpojan Germanicuksen vuonna 19 tapahtuneen kuoleman epäilyttäviin olosuhteisiin. Martina lähetettiin Roomaan senaatin tutkittavaksi, mutta hän kuoli yllättäen matkalla. Hänen ruumissaan ei ollut merkkejä itsemurhasta, mutta hänen hiussolmustaan löydettiin myrkkyä.
Roomassa säädettiin vuonna 82 ensimmäinen myrkytykset kieltävä laki, lex Cornelia de sicariis et veneficis (”Cornelian laki koskien salamurhaajia ja noitia”). Laki ei puuttunut ainoastaan todennettuihin myrkyttämisrikoksiin, vaan koski myrkyn valmistusta, ostamista, myyntiä, hallussapitoa ja luovuttamista myrkyttämistarkoituksessa.
Venetsian ja Italian myrkyttäjät

Ammattimyrkyttäjien koulukunta loi mainetta 1400-luvun Venetsiassa, joka oli siihen aikaan itsenäinen valtio. Tänä aikana Venetsian hallinto suhtautui myönteisesti myrkyttämällä tehtyihin salamurhiin, jotka oli suunnattu keisareita, prinssejä ja vaikutusvaltaisia aatelisia kohtaan. Myrkyttämisiä suunnitteli pahamaineinen kymmenen raati, joka koostui varakkaisiin sukuihin kuuluvista oligarkeista. Näihin päiviin asti on säilynyt asiakirjoja jäsenten salamurhaäänestyksistä, murhien syistä ja hinnoista. Säilyneiden asiakirjojen joukossa on muun muassa myrkyttäjä Johannes Ragusalaisen, fransiskaanimunkin, tarjous kymmenen raadille. Tarjouksessa hinnoiteltiin myrkyttämisen hintoja seuraavasti: Osmanien sulttaani Mehmed II 500 dukaattia, Espanjan kuningas 150 dukaattia ja paavi 100 dukaattia.
Italian myrkyttäjien koulukunta toimi 1500- ja 1600-luvulla. Venetsian myrkyttäjistä poiketen italialaiset eivät valikoineet uhrejaan siviilisäädyn perusteella. Salamurhien uhreja oli kaikista siviilisäädyistä. Napolilainen Giambattista della Porta kuvailee teoksessaan Neopoliani Magioe Naturalis (1589) erilaisia myrkyttämismenetelmiä. Hän kuvaa erityisesti viinin myrkyttämistä, joka oli siihen aikaan suosituimpia tapoja. Yksi kuuluisimmista italialaisista myrkyttäjistä oli Giulia Tofana. Hänen kerrotaan myyneen arsenikkia sisältäviä lääkepulloja kosmetiikkatuotteina naisille, jotka halusivat päästä eroon aviomiehistään.
Locusta kokeilee myrkyn toimivuutta orjaan, Joseph-Noël Sylvestren historiamaalaus 1870-luvulta.
Giambattista della Porta.
Mikkolanjärvi (Orivesi)

| Mikkolanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°36′53″N, 24°35′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Raukoselkään 
Järvinumero:  35.722.1.002
Mittaustietoja
Pinnankorkeus:  91,5 m  
Rantaviiva:  1,96 km  
Pinta-ala:  22,912 ha  
Saaria:  ei saaria 
 fiMikkolanjärvi 
Mikkolanjärvi  on Pirkanmaalla Orivedellä Leväslahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 23 hehtaaria ja se on 700 metriä pitkä ja 400 metriä leveä. Se sijaitsee Leväslahden peltoaukean eteläreunalla. Järvellä ei ole kartan mukaan saaria ja sen rantaviivan pituus on 2,0 kilometriä. Järven lähiympäristössä sijaitsee kolme maatilaa ja sen rannalle on rakennettu kahdeksan vapaa-ajan asuntoa. Niille johtaa yhdystieltä 3280 haarautuvia teitä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72) , jonka Koljonselän alueeseen (35.722) se kuuluu. Järven vedenpinnan korkeus on 91,5 metriä mpy. Siihen on johdettu kolme kuivatusojaa, joista yksi tuo ojitetun Soimasuon kuivatusvesiä. Järven laskuoja lähtee koillisrannasta ja se mutkittelee ensin itään ja litten länteen virtaa Raukoselän läpi laskien lopulta Koljonselän lounaisrantaan. Samaan laskuojaan laskee Vähäjärvikin.
Historiaa

Vuoden 1855−1856 Kalmbergin kartastossa sen rannoilla ja Vähäjärven välisellä kannaksella sijaitsi viisi taloa sekä niiden pellot ja niityt. Järvestä lähtevä laskuoja teki samat mutkat kuin nykyäänkin, mutta se laski Liveslahteen eli Leväslahteen Raukoselän kohdalla.
Vuoden 1957 peruskartassa ei vapaa-ajan asuntoja ollut vielä, mutta Soimasuo oli jo silloin ojitettu. Vuonna 1977 oli vapaa-ajan asuntoja rakennettu monta.
Mário Grman

| Mário Grman |
| --- | --- |

Henkilötiedot
Syntynyt: 11. huhtikuuta 1997 (ikä 27) Topoľčany, Slovakia
Kansalaisuus:   Slovakia
Jääkiekkoilija
Lempinimi:  Majo
Pelipaikka:  puolustaja
Maila:  oikea
Pituus:  185 cm
Paino:  89 kg
Seura
Seura:  Admiral Vladivostok
Sarja:  KHL
Pelinumero:  77
Pelaajaura
Pääsarjaura:  2016–
Aik. seurat:  MsHK Žilina (SloEL) Piráti Chomutov (ČEL) HC Slovan Bratislava (KHL) SaiPa (SML) HC Vítkovice (ČEL)
Mário Grman (s. 11. huhtikuuta 1997 Topoľčany, Slovakia) on slovakialainen jääkiekkoilija, joka pelaa KHL-joukkue Admiral Vladivostokissa. Hän on pelipaikaltaan oikea puolustaja. Grman on itse luonnehtinut olevansa pelityyliltään puolustava puolustaja, aiemmin KHL:ssä pelanneessa HC Slovan Bratislavassa pelatessaan hänen kiekollista vastuutaan kasvatettiin ja Grmanin pelityyli muuttui enenmmän yleispuolustajan suuntaan. Hän laukoo oikealta.
Ura > Seuraura

Grman on HC Topoľčanyn kasvatti. Kaudella 2012–2013 hän pelasi myös seitsemän ottelua lainalla MHC Martinin B-nuorissa. Kaudella 2013–2014 Grman debytoi miesten peleissä pelattuaan suurimman osan kaudestaan Slovakian alle 18-vuotiaiden maajoukkueen kehitysohjelma HK Orange 18:n mukana maan toiseksi korkeimmalla sarjatasolla 1. hokejová liga SR:ssä. Hän pelasi osan kaudestaan myös Topoľčanyn B-nuorissa.
WHL-joukkue Red Deer Rebels varasi Grmanin 87. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015. Kesällä 2015 samassa liigassa pelaava Kootenay Ice varasi Grmanin uudelleen CHL:n varaustilaisuuden 95. pelaajana. Hän pelasi joukkueessa kauden 2015–2016.
Kaudeksi 2016–2017 Grman palasi kotimaahansa. Hän debytoi Extraligassa, jossa Grman pelasi Slovakian alle 20-vuotiaiden maajoukkueen kehitysohjelma HK Orange 20:n sekä MsHK Žilinan joukkueissa yhteensä 31 runkosarjaottelua tehden viisi syöttöpistettä sekä 11 playoff-ottelua ilman tehopisteitä. Hän teki Extraliga-debyyttinsä HK Orangessa runkosarjan avauskierroksella 13. syyskuuta 2016 vieraissa HC Nové Zámkya vastaan. Grman pelasi kauden aikana myös kolme ottelua kasvattajaseuransa HC Topoľčanyn A-nuorissa.
Toukokuussa 2017 Grman siirtyi try-outille Tšekin Extraligan Piráti Chomutoviin. Elokuussa hän sai joukkueeseen jatkosopimuksen kaudeksi 2017–2018. Grman teki kauden aikana 44 runkosarja- ja kolmessa karsintasarjan ottelussa tehot 1+4=5. Kaudeksi 2018–2019 hän siirtyi vuoden mittaisella sopimuksella kotimaahansa KHL-joukkue HC Slovan Bratislavan riveihin. Grman teki siellä 54 runkosarjaottelussa tehot 4+4=8.
Kaudeksi 2019–2020 hän siirtyi 1+1-vuotisella sopimuksella SM-liigajoukkue Saimaan Palloon. Lokakuussa 2019 hän joutui yli kuukaudeksi sivuun reisivamman vuoksi. Helmikuussa 2020 SaiPa käytti Grmánin sopimuksessa olleen option ja teki vuoden mittaisen jatkosopimuksen hänen kanssaan. Grmánin sopimus sisälsi option KHL:ään siirtymisestä. Kaudeksi 2021–2022 hän siirtyi vuoden mittaisella sopimuksella Hämeenlinnan Pallokerhoon.
Grman palasi kaudeksi 2022–2023 Tšekin Extraligaan ja hän siirtyi 1+1-vuotisella sopimuksella HC Vítkovicen riveihin. Joulukuussa 2022 Grman teki seuran kanssa kaksivuotisen jatkosopimuksen.
Ura > Maajoukkueura

Grman edusti Slovakiaa MM-kilpailuissa vuosina 2018, 2021 ja 2022. Vuoden 2019 turnaus häneltä jäi väliin, kun Grman loukkasi kätensä viimeisessä harjoitusottelussa Britanniaa vastaan. Hän pelasi myös Pekingin olympiakisojen 2022 karsinnoissa. Grman nimettiin Slovakian joukkueeseen myös itse olympiaturnaukseen, mutta hän kuitenkin putosi joukkueesta juuri ennen kisoja sairastumisen vuoksi. Yhteensä Grman on pelannut 58 A-maaottelua tehden kymmenen syöttöpistettä. Hän teki A-maajoukkuedebyyttinsä Euro Ice Hockey Challengessa 9. helmikuuta 2017 Itävallan Innsbruckissa Itävaltaa vastaan. Grman keräsi ottelussa yhden kahden minuutin jäähyn kiinnipitämisestä.
Grman pelasi myös alle 20-vuotiaiden MM-kilpailuissa vuonna 2017 sekä alle 18-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Slovakian varakapteenina. Grman pelasi myös alle 18-vuotiaiden Ivan Hlinkan muistoturnauksessa vuonna 2014.
Meschac Gaba

Meschac Gaba
| --- | --- |
Syntynyt:  1961  
Kansalaisuus:  Benin  
Työpaikka:  Amsterdam (1996–2001)  
Koulutus:  Royal Academy of Art (1996–1997)  
Ammatit:  taiteilija, valokuvaaja, käsitetaiteilija, taidemaalari  
| --- | --- |
Edustaja:  Tanya Bonakdar Gallery  
Verkkosivustot:  stevenson.info/artist/meschac-gaba www.museumofcontemporaryafricanart.com 
muokkaa - muokkaa wikitekstiä - muokkaa Wikidataa
Ekué Woekedje Meschac Gaba (s. 1961 Cotonou Benin) on beniniläinen, Hollannissa asuva taiteilija. Gaba käsittelee installaatioissaan enimmäkseen yhteiskuntapoliittisia kysymyksiä, kuten kolonialismin vaikutuksia Afrikassa, mutta hän esittää myös viittauksia nykytaiteeseen ja sen instituutioiden rooliin. Hänen teoksiaan on ollut esillä kansainvälisissä näyttelyissä, kuten Documenta 11:ssa Venetsian biennaalissa vuonna 2003.
Elämä

Meschac Gaba toimi aluksi itseoppineena ja opiskeli myöhemmin taidemaalariksi Zossou Gratienin työpajassa. Beninissä järjestettyjen ensimmäisten näyttelyiden jälkeen eräs säätiö Ranskassa kutsui hänet vuonna 1990 Ranskaan, jonka jälkeen hän teki matkoja Senegaliin ja Norsunluurannikolle. Vuonna 1996 hänet hyväksyttiin lopulta opiskelemaan Amsterdamin Rijksakademie van Beeldende kunsteniin ja hän myi ensimmäiset teoksensa Stichting Beeldende Kunsti -säätiön ja muihin kokoelmiin.
1990-luvun lopusta lähtien Gaba osallistui lukuisiin kansainvälisiin näyttelyihin, muun muassa kuraattori Okwui Enwezorin järjestämään Mirror's Edge -näyttelyyn. Enwezor esitteli Gaban teoksia myös Documenta 11:ssa ja Africa Remixissä vuosina 2004-2007. Vuonna 2003 Gaba oli yksi viidestä taiteilijasta, jotka edustivat Alankomaita Venetsian biennaalissa. Hänen teoksiaan on myös ollut esillä useissa muissa biennaaleissa, muun muassa vuonna 2006   Kuuban Havanan biennaalissa, São Paulon biennaalissa Brasiliassa ja Sydneyn biennaalissa Australiassa.
Vuonna 2000 Gaba meni naimisiin hollantilaisen kuraattorin Alexandra van Dongenin kanssa. Heidät vihittiin näyttelyssä For Real Stedelijk Museumissa Amsterdamissa, joka dokumentointiin samaan aikaan kuin teos Häähuone taideperformanssina.
Tuotanto

Meschac Gaban teokset liittyvät pääasiassa kolonialismin ja globalisaation vaikutuksiin. Hän yhdistää teoksensa monimutkaisiin talous-, kulttuuri- ja yhteiskuntasuhteisiin, sekä ilmiöihin, jotka liittyvät suoraan yksilön elämän todellisuuteen. Hänen teoksensa Boulangerie Africaine (2004, Afrikkalainen leipomo) teemana oli patonki, jonka Ranskan siirtomaaisännät ottivat käyttöön Gaban kotimaassa Beninissä ja josta on tullut osa paikallista ruokakulttuuria, vaikka vehnän viljelylle ei ole todellisia paikallisia perusteita.
Keskeinen aihe Gaban töissä on seteli. Hän saattaa käyttää sitä joko itsenäisenä motiivina tai usein manipuloituna, tai se on usein suoraan materiaalina installatioissa ja taide-esineissä. Manipuloidut setelit viittaavat kysymyksiin markkinoista ja (siirtomaan) representaatioon. Teokseen "Money Tree" (Rahapuu), joka on sarjassa Afrikan nykytaiteen museo, Gaba kokosi  muotokuvia taiteilijoista kuten Pablo Picasso, jotka - primitivismin näkökulmasta - liittyvät "afrikkalaiseen" taiteeseen Afrikan maiden seteleissä, kun taas toinen samassa sarjassa oleva työ yhdistää eri maiden todelliset setelit, jotka kuvaavat taiteilijoita kansallisten kulttuurien edustajina.
Yksityisnäyttelyitä (valittu)

2009: Meschac Gaba - afrikkalaisen nykytaiteen museo , Kunsthalle Fridericianum, Kassel
2013: Meschac Gaba: Nykytaiteen Afrikan taidemuseo , Tate Modern, Lontoo
2014: Meschac Gaba: afrikkalaisen nykytaiteen museo : 12-huoneen installaatio, Deutsche Bank Kunsthalle, Berliini
Kirjallisuus

Gaba, Meschac, Steevensz, Bert, Stork, Gijs: Library of the Museum of Contemporary African Art. Määritä julkaisija! ISBN 9075380208.
Aiheesta muualla

Meschac Gaban galleria
Meschac Gaba (Arkistoitu – Internet Archive) Kunstaspekte, International Exhibition Announcements and Artist Catalogue
Jones, Jonathan: Meschac Gaba's anti-museum shows the strength of modern African art The Guardian.  1.7.2013. Guardian News & Media Limited. Viitattu 5.3.2019. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Meschac Gaba
Käännös suomeksi
Moranbong

| Moranbong |
| --- | --- |

Tiedot
Toiminnassa:  2012–
Tyylilaji:  pop, fuusio, rock, trot
Kotipaikka:  Pohjois-Korea
Infobox OKNimi-testi OK: 
Moranbong (kor. 모란봉악단) on pohjoiskorealainen tyttöbändi, johon kuuluu 17 jäsentä. Maan johtajan Kim Jong-unin perustama yhtye esiintyi ensimmäisen kerran heinäkuussa 2012. Se esittää länsimaisia klassikkokappaleita ja pohjoiskorealaisia propagandalauluja. Laulamisen lisäksi yhtyeen jäsenet soittavat instrumentteja, kuten viulua, selloa ja rumpuja. Yhtyeen johtohahmo on Hyon Song-wol, jonka vuonna 2013 esitettyjen väitteiden mukaan piti olla teloitettu.
Yhtyeen oli tarkoitus esiintyä Kiinassa ensimmäisessä ulkomaankonsertissaan joulukuussa 2015, mutta esiintyminen peruttiin yhtäkkiä, ja yhtye palasi kotimaahan. Konserttiin ei ollut myyty lippuja, vaan niitä oli jaettu ainoastaan Kiinan kommunistisen puolueen jäsenille.
Jäsenet (Keväällä 2013) > Soittajat:

Son-u Hyang-hui (선우향희) – Ensimmäinen viulu (Soitti aiemmin viulua Samjiyon-yhtyeessä)
Hong Su-kyong (홍수경) – Toinen viulu
Cha Yong-mi (차영미) Kolmas viulu
Yu Un-jong (유은정) – Sello
Ri Hui-kyong (리희경) – Syntetisaattori
Kim Yong-mi (김영미) – Syntetisaattori
Choe Jong-im (최정임) – Saksofoni
Kim Jong-mi (김정미) – Piano
Han Sun-jong (한순정) – Rummut
Kang Ryong-hui (강령희) – Kitara
Jon Hye-ryon (전혜련) – Basso
Jäsenet (Keväällä 2013) > Laulajat:

Kim Yu-kyong (김유경)
Kim Sol-mi (김설미)
Ryu Jin-a (류진아)
Pak Mi-kyong (박미경)
Jong Su-hyang (정수향)
Pak Son-hyang (박선향)
Ra Yu-mi (라유미)
Ri Su-kyong (리수경)
Ri Myong-hui (리명희)